CELEX: 22004D0055
Language: el
Date: 2004-04-23 00:00:00
Title: Απόφαση της Μεικτής Επιτροπής του ΕΟΧ αριθ. 55/2004, της 23ης Απριλίου 2004, για τροποποίηση του παραρτήματος XXI (στατιστικές) της συμφωνίας για τον ΕΟΧ

26.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 277/26
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   
   αριθ. 55/2004
   της 23ης Απριλίου 2004
   για τροποποίηση του παραρτήματος XXI (στατιστικές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XXI της συμφωνίας τροποποιήθηκε από την απόφαση αριθ. 33/2004 της Μεικτής Επιτροπής του ΕΟΧ, της 19ης Μαρτίου 2004 (1).
            
         
               (2)
            
            
               Ο κανονισμός (ΕΚ) αριθ. 2150/2002 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2002, για τις στατιστικές των αποβλήτων (2) πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Το ακόλουθο κείμενο παρεμβάλλεται μετά το σημείο 26 (οδηγία 90/377/ΕΟΚ του Συμβουλίου) του παραρτήματος ΧΧΙ της συμφωνίας:
   
      «ΣΤΑΤΙΣΤΙΚΑ ΣΤΟΙΧΕΙΑ ΠΕΡΙΒΑΛΛΟΝΤΙΚΟΥ ΧΑΡΑΚΤΗΡΑ
      
                  27.
               
               
                  
                     32002 R 2150: κανονισμός (ΕΚ) αριθ. 2150/2002 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2002 για τις στατιστικές των αποβλήτων (ΕΕ L 332 της 9.12.2002, σ. 1).
                  Οι διατάξεις του κανονισμού υπόκεινται, για τους σκοπούς της παρούσας συμφωνίας, στις ακόλουθες προσαρμογές:
                  
                              α)
                           
                           
                              Το Λιχτενστάιν απαλλάσσεται από την υποχρέωση προσκόμισης των στοιχείων που απαιτούνται από το παράρτημα ΙΙ.
                           
                        
                              β)
                           
                           
                              Το Λιχτενστάιν υποχρεούται να προσκομίσει στοιχεία για πρώτη φορά το 2008 για το έτος αναφοράς 2006.»
                           
                        
            
   Άρθρο 2
   Τα κείμενα του κανονισμού (ΕΚ) αριθ. 2150/2002 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 24 Απριλίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 23 Απριλίου 2004.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         P. WESTERLUND
         
      
   
   
      (1)  ΕΕ L 127 της 29.4.2004, σ. 144.
   
      (2)  EE L 332 της 9.12.2002, σ. 1.
   
      (3)  Δεν έχουν αναφερθεί συνταγματικές απαιτήσεις.